
Z A P I S N I K
12. seje upravnega odbora Ribiške zveze Slovenije

Seja je potekala 24. oktobra  2024 ob 16:00 uri v sejni sobi RZS, Tržaška cesta 134, 1000 Ljubljana.

	Prisotni:
	

	- člani UO RZS:
	predsednik: dr. Miroslav ŽABERL; člani: Marijan GABER, Aleš HORVAT, Marko KRAJNC, Bojan LEVAI, Marko LIPOVŽ

	-  nadzorni odbor RZS:
	/

	[bookmark: _Hlk123207679]-  strokovna služba RZS:
	mag. Igor MILIČIĆ	

	-  vabljeni: 
	/

	Opravičili odsotnost:
	

	-  člani:

	Peter JANKOVIČ, Igor KLOBOVES, Žiga PAVLIČ, Boštjan Peter ZAGOŽEN



Sejo je vodil predsednik RZS Miroslav Žaberl. Prisotnih je bilo šest članov UO RZS od desetih. Seja je bila sklepčna. 

Predlagan je bil sledeči dnevni red:  
[bookmark: _Hlk107732108]1. Pregled zapisnika 11. redne seje UO RZS ter 14. in 15. koresp. seje UO s poročilom o realizaciji sklepov 
[bookmark: _Hlk129525498]2. Pregled zapisnikov delovnih teles med 11. in 12. sejo UO (mandat 2022 - 2027)
[bookmark: _Hlk154493412][bookmark: _Hlk129525527][bookmark: _Hlk181550332]2.1 zapisniki  14., 15., 16. in 17. (koresp) seje KPR 
2.2. zapisnik  4. (koresp.) seje TK 
3. Aktivnosti RZS glede problematike znižanja koncesnin in izplačila odškodnin v poplavah prizadetim RD 
[bookmark: _Hlk107732411]4. Aktivnosti RZS glede problematike zahtev Sklada kmetijskih zemljišč in gozdov RS do zemljišč RD
5. Ribiško čuvajski kroj
6. Znižanje stroškov distribucije glasila Ribič 
7. Poročilo o delu strokovnega sodelavca za odnose z javnostmi 
8. Obravnava predlogov priznanj v pristojnosti UO RZS
[bookmark: _Hlk182144863]9. Spremembe pravil o tekmovanjih v disciplini Lov krapov z obtežilnikom
[bookmark: _Hlk182144921][bookmark: _Hlk103599455]10. Imenovanje izbirne komisije za tisk glasila Ribič 2025-2027
11. Seznanitev z mednarodnimi aktivnostmi RZS
· [bookmark: _Hlk168348521][bookmark: _Hlk157990832][bookmark: _Hlk145838903][bookmark: _Hlk182144967]priprave kongres CIPS 2025
· sestanek RAJP 
· generalna skupščina EAA – Finska 
· sestanek ARGEFA 
· poročilo – EIFAAC kongres-kormoran
· [bookmark: _Hlk162869045][bookmark: _Hlk162870226]proslava Čebelarske zveze Slovenije
12. Razno
Sprejet je bil razširjen dnevni red pod točkami 9, 10. in 11.. Dnevni red je bil sprejet soglasno. Gradivo za sejo so prisotni prejeli v elektronski obliki. 

AD 1

Pregled zapisnika 11. redne seje UO RZS ter 14. in 15. koresp. seje UO s poročilom o realizaciji sklepov 
Predsednik RZS Miroslav Žaberl je podal poročilo o realiziranih sklepih. Realizirani so vsi sklepi, razen sklepov redne seje UO RZS, ki so v urejanju - Sklep 9: UO RZS se je seznanil s predlogom Pravilnika o ribiško čuvajskem kroju. Predsednik RZS na naslednji seji UO RZS predstavi modificiran pravilnik s predlogi iz razprave v potrditev.

[bookmark: _Hlk116834863]Pripomb prisotnih na obravnavane zapisnike ni bilo.

Sprejet je bil:	
Sklep 1: Prisotni člani UO RZS na zapisnike 11. redne seje ter 14. (koresp.) in 15. (koresp.) seje nimajo pripomb in jih  potrjujejo soglasno. Potrjujejo tudi poročilo o realizaciji sklepov.

AD 2

[bookmark: _Hlk103599110]Pregled zapisnikov delovnih teles med 11. in 12. sejo UO RZS (mandat 2022 - 2027)
2.1 zapisniki  14., 15., 16. in 17. (koresp) seje KPR 
Obravnavani so bili predlogi za priznanja RD Celje, Šempeter, Litija, Bistrica Domžale, Mura Paloma, Koroške RD, Ljutomer, Medvode, Hrastnik in Maribor.

Pripomb prisotnih na obravnavane zapisnike ni bilo.

2.2. zapisnik  4. (koresp.) seje TK
Obravnavan je bil predlog za povrnitev stroškov udeležencem ribiških tekmovanj RAJP v letu 2024 v višini 150,00 EUR na udeleženca. Stroški se krijejo iz sredstev, pridobljenih iz javnih razpisov Fundacije za šport in Ministrstva za gospodarstvo, turizem in šport.

Pripomb prisotnih na obravnavan zapisnik ni bilo.

[bookmark: _Hlk54361579]Sprejeti so bili:	 
Sklep 2: UO RZS potrjuje zapisnike delovnih teles: KPR z dat. 29.5.2024, 23.8.2024, 11.10.2024, 22.10.2024 in  TK z dat. 6.6.2024
Sklep 3: Sekretar RZS navedene zapisnike pošlje v objavo na spletno stran RZS.

[bookmark: _Hlk129527307]AD 3

Aktivnosti RZS glede problematike znižanja koncesnin in izplačila odškodnin v poplavah prizadetim RD 
Poročilo je podal predsednik  RZS Miroslav Žaberl. Glede znižanja koncesnin so potekale številne aktivnosti v smeri dopisov predsedniku Vlade RS, pristojnim ministrstvom, poslanci in neposrednih stikov z ministrico MKGP. Posledično je bil realiziran sestanek na generalnem sekretariatu MKGP, 23.10.2024, kjer je bila predstavljena možna rešitev glede oprostitve koncesnin za RD, oškodovane v poplavah 2023. Predlog je potrebno uskladiti z Minstrstvom za finance. MKGP ga bo, po eventuelni uskladitvi, predstavila in obrazložila ribiškim družinam. Predsednik RZS ugotavlja, da so bili doseženi določeni rezultati in napredek glede realizacije znižanja oz. oprostitve koncesnin za oškodovane RD. Po podatkih MKGP se je pričela izplačevati tudi odškodnina RD na ribogojskih objektih in premičnih stvareh. Za škodo na nepremičninah je odgovorno MNVP, od katerega RZS na omenjeno vprašanje ni prejela odgovora.

Pripomb prisotnih na seznanitev ni bilo.
[bookmark: _Hlk122969992]
Sprejeti so bili:
Sklep 4: UO RZS se je seznanil s poročilom o aktivnostih RZS glede problematike znižanja oz. oprostitve koncesnin in izplačila odškodnin v poplavah prizadetim RD.

[bookmark: _Hlk182144696]AD 4

[bookmark: _Hlk107732597]Aktivnosti RZS glede problematike zahtev Sklada kmetijskih zemljišč in gozdov RS do zemljišč RD
Poročilo je podal predsednik  RZS Miroslav Žaberl. Navedel je, da je RD  Radovljica je prejela zahtevo za  brezplačen prenos določenega zemljišča na SKZG RS. Posledično je RZS prejela prošnjo za usmeritve. RD Brestanica Krško je že imela sodno obravnavo glede omenjene problematike. Tudi druge RD se srečujejo s podobnimi težavami, prav tako nekatere nevladne organizacije. Posledično se bil sklican sestanek skupine NVOTR, ki je potekal 16.10.2024 na sedežu LZS. Največje težave imajo RZS, LZS in TZS. PZS in ČZS teh zahtev niso zaznale oz. nimajo odprtih zadev. Pogovor je potekal o možnih rešitvah. Sodišče ima formalno podlago v zakonu, da tožbo posameznih društev zavrne. Zakon opredeljuje, da se družbena zemljišča prenesejo na sklad. LZS je dala v izdelavo pravno mnenje, kjer skupina pravnikov ugotavlja, da je bil namen zakonodajalca drugačen in zadeva le kmetijska zemljišča, ki so primerna za nadaljno kmetijsko uporabo. Pritiski SKZG RS, ki se izvajajo glede prenosov zemljišč so izvotljeni, torej niso v skladu z namenom zakonodajalca. Prav tako je pravno mnenje dala izdelavo TZS, ki obravnava problematiko iz različnih vidikov. Ugotovitve so bile podobne kot pri LZS. Potrebni so pogovori, kako se bo, na podlagi pridobljenih mnenj, ukrepalo naprej. Potrebno je doseči politično voljo o spremembi zakona v smislu jasne opredelitve, katera zemljišča bi lahko bila izvzeta (npr. društva, ki opravljajo dejavnost v javno dobro). LZS predlaga, da se ponovno, preko Državnega sveta RS, vloži zahteva na Ustavno sodišče RS o oceni ustavnosti in zakonitosti zakona oz. za začasno zadržanje zakona. Predlog še ni usklajen s članicami NVOTR. Ustanovljena je bila ožja delovna skupina, ki bi bila praviloma sestavljena iz predsednikov zvez, ki se bo dogovorila za nadaljne aktivnosti.

Marijan Gaber je navedel, da je v postopku tudi ZRD Maribor, in sicer pred sodiščem v Lenartu in Celju. Postopek v Lenartu je bil končan januarja letos, vendar ZRD Maribor do danes ni prejela sklepa in sodne odločitve. Postopek v Celju je še v teku.

Pripomb prisotnih na seznanitev ni bilo.
  
Sprejet je bil:
[bookmark: _Hlk124345746]Sklep 5: UO RZS se je seznanil z aktivnostmi RZS glede problematike zahtev Sklada kmetijskih zemljišč in gozdov RS do zemljišč RD. 

AD 5

Ribiško čuvajski kroj 
Delovna skupina v sestavi Marko Krajnc, Marko Lipovž in Miroslav Žaberl je ponovno preučila in primerjala obe ponudbi za ribiško čuvajski kroj. Izsledke je predstavil Marko Lipovž. Pri primerjavi ponudnikov je bilo ugotovljeno, da ponudnik 2 zagotavlja namenska oblačila, ki so kvalitetnejša, ponudnik 1 zagotavlja delovna oblačila. Od ponudnika 2 je pridobljen certifikat, ki potrjuje, da so uporabljeni materiali naravi prijazni, kar pomeni., da  je material testiran. Ne glede na cenovno ugodnejšo ponudbo ponudnika 1, delovna skupina predlaga izbor ponudnika 2, kar zagovarja s kvalitetnejšimi in vzdržljivejšimi materiali. 
Člani UO so razpravljali o realizaciji projekta: zbiranje ponudb s strani RD, oblika naročila, financiranje ribiško čuvajskega kroja.

[bookmark: _Hlk168333627]POVZETEK RAZPRAVE:
M. Lipovž: od RD naj se pridobi zavezujočo potrebo po številu čuvajskih krojev in izbranih ponujenih kosih oblačil; naročilo se izvede preko RZS; na podlagi enotnega naročila obstaja opcija pridobiti dodaten količinski popust; priprave za dodelavo na oblačila so posledično tudi cenejše; cena se s tem racionalizira; mnenja je, da če se projekt vodi preko RZS, se bo za čuvajski kroj odločilo več RD; podpira opcijo delnega financiranja nabave čuvajskih krojev iz notranjih rezerv RZS, glede na to, da je ribiški čuvaj uradna oseba po koncesijski pogodbi.
M. Žaberl: ne podpira ideje o centraliziranem naročanju prav tako ne podpira sofinanciranja čuvajskega kroja; stroški RZS se vseskozi racionalizirajo; predlaga, da se do zadnjega razgovora pri dobavitelju 2 ugotovi približno število eventuelno naročenih krojev; strokovno službo se zadolži za poizvedovanje po potrebah kroja po RD; mnenja je, da rezultat poizvedovanja ne more biti zavezujoč, ker čuvajski kroj ni predpisan s strani države.
B. Levai: nasprotuje zavezujoči nabavi kroja s strani RD, zaveza pomeni tudi pričakovanja RD o sofinanciranju; predvideva, da bo nastal problem pri manjših RD, ki so finančno omejene; podpira čim večjo razširjenost enotnega kroja zaradi prepoznavnosti ribiških čuvajev;  podpira centralno naročanje na podoben način, kot je potekal pri projektu ribiški kroj za praporščake RD.
M. Lipovž: poda kritiko na delo strokovne službe, ki ni opravila svojega dela pri zbiranju naročil za ribiški kroj za praporščake RD.
I. Miličić: RD se je obveščalo o možnostih naročila in terminih pomerjanja preko elektronske pošte, ki uradno nadomešča klasično pošto, kar pomeni ,da so bile RD ustrezno obveščene.
M. Krajnc: delo na projektu čuvajskega kroja je delo več posameznikov, ne le enega; KPA RZS je vzorce pravočasno predstavila članom UO in ribičem, obiskovalcem Pomurskega sejma; strinja se z zbiranjem potreb po RD; mnenja je, da bi RD morale resneje pristopiti k ustrezni prezentaciji ribiških čuvajev.
A. Horvat: v končno ceno je potrebno všteti strošek izdelave našitkov na kroj ter določiti, na katerih artiklih kroja bo prisoten našitek.

[bookmark: _Hlk154494916]Sprejet je bil:
Sklep 6: UO RZS se je seznanil s poročilom delovne skupine o preučitvi ponudb za ribiško čuvajski kroj in potrjuje izbor ponudnika 2.
Sklep 7:Strokovna služba ob sodelovanju z GFV RZS pridobi ponudbe dobaviteljev, ki zagotavljajo artikle ponudnika 2.
Sklep 8: Strokovna služba, po uskladitvi z GFV RZS, opravi povpraševanje po RD glede potreb po osnovnem kompletu ribiško čuvajskega kroja z navedbo, da je možna dobava dodatnih artiklov za doplačilo. Povpraševanju se priložijo fotografije artiklov.

[bookmark: _Hlk157982415][bookmark: _Hlk154494783]AD 6

Znižanje stroškov distribucije glasila Ribič 
Predlog znižanja stroškov distribucije glasila Ribič je del gradiva te seje.  Predstavil ga je predsednik GFV RZS Marko Lipovž. Izpostavil je, da glede zniževanja stroškov distribucije s Pošto Slovenije pogajanja niso možna. Stroški med letoma 2022 in 2023 so narasli za okoli 8.000 EUR na  letni ravni za tisk glasila in okoli 13.000 EUR na letni ravni za distribucijo glasila. Stroški se lahko znižajo s tem, da se čim več prejemnikov glasila odloči za elektronsko obliko prejemanja. Predlaga, da se v tujino pošilja samo elektronska oblika glasila. V primeru, da član iz tujine želi še vedno prejemati tiskano obliko, se mu  zaračuna stroške pošiljanja. Poudarjati je potrebno koristi elektronskega prejemanja glasila, kot je ekološki vidik, dostopnost kjerkoli. Potrebno bilo razmisliti in opredeliti še druge vidike te prednosti. Znižanje članskega prispevka, kot posledica elektronskega prejemanja glasila, ni opcija. Podal je predlog, da bi, v dogovoru z npr. LZS ali PZS, člani, ki se odločijo za elektronsko obliko, elektronsko prejeli tudi eno ali dve številki glasila omenjenih organizacij.

[bookmark: _Hlk182141088]POVZETEK RAZPRAVE:
Marko Krajnc: populacija članstva v RD je starejša, ki ohranja navade po tiskanih oblikah publikacij; zagovarja promocijo elektronske oblike med mlado populacijo ribičev.
B. Levai: meni, da bi tudi veliko starejših članov prevzelo elektronsko obliko; predlaga, da se ukine dvojno prejemanje glasila in naj tisti, ki se odločijo za elektronsko obliko prejemajo le to; predlaga, da na novo včlanjeni člani prejemajo avtomatsko glasilo v elektronski obliki.
A. Horvat: RZS bi morala preko družbenih medijev promovirati elektronsko prejemanje s spletnim obrazcem, ki bi vodil do povezave baze podatkov Klen, kjer bi si člani sami uredili obliko prejemanja; s tem bi avtomatizirali delo tajnikov RD
 M. Gaber: pridružuje se pobudi o ukinitvi dvojnega prejemanja glasila.
M. Žaberl: predlaga, da se pozove vodstva RD, naj se kot zgled odločijo za elektronsko obliko glasila, prav tako naj funkcionarji RZS prejemajo glasilo elektronsko; višanje stroškov distribucije bi lahko privedlo do zvišanja članskega prispevka za glasilo;  problematika se bo izpostavila na naslednji skupščini RZS.
[bookmark: _Hlk122968243]
Sprejeti so bili:
[bookmark: _Hlk181549013][bookmark: _Hlk122968301]Sklep 9: Prejemniki glasila Ribič, ki so se že opredelili za elektronsko prejemanje glasila, s 1.1.2025 tega ne prejemajo več v tiskani obliki.
[bookmark: _Hlk181549381]Sklep 10: Prejemnike glasila Ribič, s stalnim naslovom v tujini, se obvesti, da bodo s 1.1.2025 prejemali glasilo le v elektronski obliki. V primeru, da ga še vedno želijo prejemati v tiskani obliki, sami nosijo stroške pošiljanja.
Sklep 11: Člani, na novo včlanjeni v RD s 1.1.2025, prejemajo glasilo Ribič le v elektronski obliki.
Sklep 12: Funkcionarji RZS (UO, NO, Arbitraža) s 1.1.2025 prejemajo glasilo le v elektronski obliki.
Sklep 13: Strokovna služba RZS izvede potrebne aktivnosti za promoviranje prejemanja glasila Ribič v elektronski obliki v vseh razpoložljivih družbenih medijih.


AD 7

Poročilo o delu strokovnega sodelavca za odnose z javnostmi 
Poročilo je predstavil predsednik RZS Miroslav Žaberl in je del gradiva te seje. Podjemna pogodba, ki je bila sklenjena s strokovnim delavcem za medije Nikom Harijem, je potekla. Pričakovanja so bila, da bo sistemsko uredil odnose z javnostjo, da se bo RZS več pojavljala v medijih, predvsem z upravljavsko  ribiškimi problemi. Od strokovnega delavca se je pričakovalo, da pripravi strategijo o delu. Predsednik RZS je izrazil delno nezadovoljstvo z delom in rezultati le-tega, Kar se tiče interne javnosti, je bilo delo, ki je bilo opravljeno v okviru naloženih nalog RZS (aktualni prispevki, popolnjevanje spletnih vsebin) zelo dobro narejeno. V pokrivanju ostalih javnih medijev ni zaznal opazne razlike v prepoznavanju ribiške dejavnosti in aktualne problematike, ki bi morala biti predstavljena širši javnosti (poplave 2023, novinarska konferenca, posveti RZS, naslavljanje porblematike RZS do države). Posledično se pogodba strokovnega delavca za medije ne podaljša.
Glede na finančni načrt ima RZS rezervirana  sredstva za strokovnega sodelavca. Primanjkljaj  strokovnega znanja obstaja na dveh področjih: ekologija/naravovarstvo in  mediji/odnosi z javnostjo. Predsednik RZS predlaga, da se objavi razpis za eno od teh dveh opcij, pri čemer je izpostavil pričakovane izzive na področju naravovarstva.

POVZETEK RAZPRAVE:
M. Lipovž: meni, da je zunanja strokovna pomoč na določenih področjih dobrodošla, s tem, da je potrebno izbrati strokovno osebo.
M. Žaberl: na področju ekologije je bila v preteklosti izbrana ustrezna strokovna oseba.
M. Krajnc: nagiba se k izbiri strok. delavca na področju odnosov z javnostjo, ker je dejstvo, da  je RZS na tem področju šibka. Meni tudi, da je področje naravovarstva prav tako pereče in polno izzivov.
A. Horvat: izrazi strinjanje s sodelovanjem na področju naravovarstva, s tem, da  bi del sredstev namenili tudi za strok. delavca za odnose z javnostjo za občasne aktivnosti.
M. Gaber: izrazi zadovoljstvo z delom bivše strok. delavke za naravovarstvo, ki je pripomogla k širšemu pogledu na ribištvo. Pogreša neko obliko povezave z državo (neodzivnost državnih organov pri urejanju/izpolnjevanju direktiv EU in dogodki, povezani s temi aktivnostmi (npr. rušenje jezu RD Sevnica).
M. Žaberl: predlaga objavo razpisa za strok. delavca za ekologijo in ob tem pričakuje tudi doprinos s strani strokovne službe RZS in KNE RZS. Predvideni strokovni izzivi, s katerimi se bo ribištvo soočalo so Okvirna direktiva EU o vodah, RGN, PUR.

Sklep 14: UO RZS se je seznanil s poročilom o delu strokovnega sodelavca RZS za medije Nika Harija.  
Sklep 15: Strokovna služba RZS objavi razpis za strokovnega delavca za ekologijo/naravovarstvo v glasilu Ribič in spletni strani RZS. Izbirna komisija se določi v sestavi: Miroslav Žaberl, Marijan Gaber in Igor Miličić.

AD 8

Obravnava predlogov priznanj v pristojnosti UO RZS 
Predloge priznanj v pristojnosti UO RZS za obravnavo je predstavil predsednik RZS Miroslav Žaberl in sta utemeljeni v gradivu za sejo:
· plaketa Ivana Franketa: Drago Ornik – predlaga RD Maribor
· jubilejna listina za RD: 70 letnica delovanja – predlaga RD Hrastnik in RD Ptuj

Člani UO RZS so ugotovili, da kandidat in RD izpolnjujejo vse formalne pogoje za podelitev priznanja. Priznanja bodo podeljena na skupščini RZS prihodnje leto (Plaketa I. Franketa) in obeležitvah 70 letnice RD (jubilejna listina za RD).

[bookmark: _Hlk182144725]Sprejet je bil: 
Sklep 16: UO RZS se je seznanil s predlogi za priznanja v njegovi pristojnosti odločanja in jih potrjuje.

AD 9

Spremembe pravil o tekmovanjih v disciplini Lov krapov z obtežilnikom 
Poročilo je podal predsednik  RZS Miroslav Žaberl. Spremembe pravil so navedene v gradivu za sejo. Pripravili so jih v TP LKO RZS in so potrjena s strani TK RZS ter usklajene z mednarodnimi pravili FIPSed.

Pripomb prisotnih na seznanitev ni bilo.

Sprejet je bil: 
[bookmark: _Hlk182145737]Sklep 17: UO RZS se je seznanil s predlaganimi  spremembami Pravil o tekmovanjih v lovu krapov z obtežilnikom in jih potrjuje.
Sklep 18: Sekretar RZS objavi čistopis novih Pravil o tekmovanjih v lovu krapov z obtežilnikom na spletni strani RZS.
AD 10

Imenovanje izbirne komisije za tisk glasila Ribič 2025-2027
Predsednik RZS je navedel, da pogodba o tiskanju glasila Ribič s tiskarno Schwarz Print poteče konec leta 2024. Strokovna služba povpraševanje za novo dvoletno sodelovanje pošlje večim ponudnikom. Imenuje se izbirna komisija za pregled prispelih vlog in izbor najboljšega ponudnika. Rok za zbiranje ponudb se določi do vklj. 31.10.2024.

Sprejet je bil: 
Sklep 19: UO RZS se je seznanil s predlogom za sestavo izbirne komisije za tisk glasila Ribič v letih 2025-2027 v sestavi: Igor Kloboves (predsednik), Nuška Božičnik, Marko Lipovž, Miroslav Žaberl, Igor Miličić (člani) in ga potrjuje.

AD 11

Seznanitev
· [bookmark: _Hlk182154824]priprave kongres CIPS 2025
Poročilo je predstavil predsednik KPA RZS Marko Krajnc in je del gradiva te seje. Priprave na kongres potekajo nemoteno in so v polnem razmahu. Težava je v komunikaciji med pisarno CIPS in RZS. Čakajo se bolj dorečena pravila s strani CIPS. Potrebno bo objaviti razpis kongresa in pričeti z zbiranjem prijav. Predlagal je, da se kljub dobri finančni konstrukciji rezervira sredstva s strani RZS za namen izvedbe kongresa. Potrebno bo organizirati sestanke s TNP, Občino Bled in TZS. Vsi udeleženci kongresa prejmejo promocijski material, ki ga prispevata RZS in Turizem Bohinj. Pri tem bo RZS okoljevarstveno naravnana. Predsednik Žaberl je dodal, da mora iti CIPS čimprej v objavo kongresa s pripadajočo brošuro RZS, kar uskladi strokovna služba RZS. Ceno organizacije zvišuje strošek simultanega prevajanja, ki ga zahteva CIPS in dodatna lokacija za izvedbo glavnega dogodka (najem dvorane v Bohinjski Bistrici). Vztraja pri tem, da bi projekt moral biti zaključen s kotizacijami, se pa strinja z rezervacijo določenih sredstev  s strani RZS za potrebe izvedbe kongresa. Kongres je potrebno v čim večji meri izkoristiti za promocijo slovenskega ribištva.

· [bookmark: _Hlk182154865]sestanek RAJP; 31.5.2024, Podgorica (Črna Gora) 
Poročilo je predstavil predsednik RZS in je del gradiva te seje. Sestanki so namenjeni predvsem izmenjavanji izkušenj med članicami. RZS bo v letu 2025 gostila tekmovanje DJP v lovu krapov z obtežilnikom, ki bo predvidoma v organizaciji RD Voglajna.

· generalna skupščina EAA; 5.9. – 7.9.2024, Tampere (Finska)
Poročilo je predstavil predsednik RZS in je del gradiva te seje. Izpostavil je izredno dobro organizacijo finske ribiške zveze. Obravnavane so bile aktualne teme v ribištvu. Predsednik RZS je izpostavil problematiko posledic poplav v letu 2023. Pridobljena je bila javna podpora prizadevanju RZS za pravične odškodnine. Skupščina EAA je bila volilna. Predsednik RZS je zaključil mandat člana UO EAA.

· sestanek ARGEFA; 19.10. – 20.10.2024, Vaduz (Lihtenštajn)
Sestanka sta se udeležila predsednik RZS Miroslav Žaberl in sekretar RZS Igor Miličić. Predstavljena je bila aktualna problematika: ribojede zveri in ptice, onesnaženje sladkovodnih vodnih teles in s tem pogojena užitnost rib. RZS je izpostavila problematiko poplav. Poročilo o sestanku bo objavljeno v glasilu Ribič.

· poročilo – EIFAAC kongres-kormoran; 7.10. – 11.10.2024, Pula (Hrvaška)
Poročilo je predstavil sekretar RZS in je del gradiva te seje. Udeležil se je posveta v okviru simpozija na tematiko kormoranov, ki je potekal 8.10.2024. Izpostavil je pridobitev mednarodnih raziskav o negativnem vplivu kormorana na določene ribje populacije (predvsem lipana). Potrebne bodo še dodatne raziskave, izvedene po posameznih državah, kar je zahteva predstavnikov za zaščito ptic.

· proslava Čebelarske zveze Slovenije; 18.5.2024, Beltinci
Poročilo je predstavil član Marijan Gaber, ki se dogodka udeležil. Poročilo je del gradiva te seje. Presenetila ga je enotnost in pripadnost v ČZS. Na proslavi so bile prisotne skoraj vse čebelarske družine, predstavniki so zastopali družine v uradnih krojih. Prisoten je bil tudi državni vrh s predsednico države. Organizacija je bila zelo dobra, prireditveni prostor je bil urejen, dogodek je bil dobro medijsko pokrit. 

Sklep 20: UO RZS se je seznanil s tematiko, navedeno pod AD 11: priprave kongres CIPS 2025, sestanek RAJP 31.5.2024, generalna skupščina EAA 5.9. – 7.9.2024, sestanek ARGEFA 9.10. – 20.10.2024; poročilo – EIFAAC kongres-kormoran: 8.10.2024, proslava Čebelarske zveze Slovenije 18.5.2024.

AD 12

Razno
Marijan Gaber je naslovil vprašanje na TK RZS in TP LRP RZS glede seštevka skupnih rezultatov v Ligah A in B na ravni RZS, kjer se izmed osem rezultatov upošteva najboljših šest ter v Ligi posameznikov na ravni ZRD, kjer se izmed štirih rezultatov upoštevajo najboljši trije. Mnenja je, da bi se morali upoštevati rezultati vseh tekem. Kot obrazložitev je navedel, da nekateri tekmovalci tekmujejo v več ligah in se, glede na tekmovalna koledarja, ne morejo udeležiti vseh tekem ter so posledično lahko oškodovani pri končni razvrstitvi. Naslednje vprašanje se nanaša na izračun končne razvrstitve v ligah ZRD. V praksi se najslabši rezultat ne upošteva, kar v pravilnikih ni zapisano. Vprašanja oz. pobude bo obravnavala TK in TP LRP. 
Marko Krajnc izrekel pohvalo za objavljen članek v glasilu Ribič 10: Ali imamo v Sloveniji še domorodne jezerske postrvi (G. Renko, A. Snoj).
Predsednik RZS za naslednjo sejo UO RZS predlaga datum 19.12.2024, s čimer se  prisotni strinjajo.


Vsi sklepi so bili sprejeti soglasno, razen tam, kjer je to posebej navedeno. Seja je bila končana ob 18:10  uri. 

	zapisala:
Andreja BAVDAŽ
	

	
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL






Prejmejo:
· člani UO RZS
· ob zadolžitvah navedeni člani
· delavci strokovne službe RZS

Po verifikaciji na seji UO prejmejo še:
· člani nadzornega odbora RZS
· predsedniki drugih organov RZS in predsedniki delovnih teles UO RZS
· vabljeni gostje
· RD, ki uporabljajo e- pošto
· arhiv RZS

Opombi:	Po verifikaciji na seji UO RZS, sekretar RZS objavi ta zapisnik na spletnih straneh RZS.
Zvočni zapis poteka seje se nahaja v arhivu RZS. Hrani se dve leti.

